Valentziako metroa

Metrovalencia Ferrocarrils de la Generalitat Valenciana (FGV) enpresa publikoak Valentzia hiriko eta bere ingurune metropolitarreko metroa eta tranbia ustiatzeko erabiltzen duen marka komertziala da.

Gaur egungo sarea Valentziako hiriarteko trenbide sarearen ondorengoa da, Trenet de Valencia (katalanez Valentziako trentxoa) izenez ezaguna, eta hiriburua hurbileko hiriguneekin lotzen zuena. Aipatutako zabalera estuko sare gehiena XIX. mendearen amaieran eraiki zen eta Societat Valenciana de Tramvies (Tranbien Valentziar Sozietatea), Companyia de Tramvies i Ferrocarrils de València (Valentziako Tranbia eta Burdinbide Konpainia) eta Ferrocarriles de Vía Estrecha (FEVE)k ustiatu zuten.

1. eta 2. lineak 1988ko urrian inauguratzearekin batera, Valentzia Espainiar Estatuko metro zerbitzudun hirugarren hiria bilakatu zen.

2006ko uztailan Valentziako metroko istripua gertatu zen, munduko metro sareen artean laugarren istripurik larriena, eta Espainiako burdinbideen artean hirugarrena. 43 hildako eta 47 zauritu izan ziren.

Gaur egun Metrovalenciak 6 metro linea eta 3 tranbia linea ditu, eta Espainiar Estatuko metro sareen artean Madrilgo metroaren ondoren metro sarerik luzeena da, eta bidaiari kopuruari dagokionez laugarrena, Madril, Bartzelona eta Bilboko metroaren ondoren.

 Egungo metro sarea 
 Lineak 
 LineaGeltoki-buruakMotaLuzera (km)GeltokiakBidaiariak (2016)  Bétera - Villanueva de CastellónMetro70,24 km409.341.370 Llíria - Torrent AvingudaMetro39,75 km338.454.393  Rafelbunyol - AeroportMetro 24,69 km 2712.355.841  Mas del Rosari/Ll. Llarga/Fira - Dr. LluchTranbia 15,92 km 336.462.817  Marítim Serreria - AeroportMetro 12,95 km189.077.796  Tossal del Rei - Marítim SerreriaTranbia 10,07 km 212.057.102 Marítim Serreria - Torrent AvingudaMetro15,45 km166.666.557 Marina Reial Joan Carles I - Marítim SerreriaTranbia1,20 km4476.876 Alboraya-Peris Aragó - Riba-roja de TúriaMetro23,37 km227.739.004GUZTIRA156,38 km13762.631.756

 Erreferentziak 

 Ikus, gainera 
 Valentziako metroko istripua
 Ferrocarrils de la Generalitat Valenciana

 Kanpo estekak 
 Metrovalencia  

Kategoria:Valentziako garraioa
Kategoria:Europako metroak
Kategoria:1980ko hamarkadan zabaldutako metroak